דוד ינובסקי

דוד ינובסקי (באנגלית: Dawid Janowski; 25 במאי 1868 – 15 בינואר 1927) היה שחמטאי יהודי-פולני מוביל.

נולד בוולקוביסק שבאימפריה הרוסית, עבר לפריז בשנת 1890, שם החל את הקריירה המקצוענית בשחמט בשנת 1894. ניצח בתחרות מונטה קרלו בשנת 1901, הנובר 1902 וזכה במקום ראשון משותף בתחרויות וינה וברמן 1905. נמנה עם ששת הטובים בעולם החל משנת 1902. בשיא יכולתו הגיע למד-כושר מחושב של 2757.

תוצאותיו של ינובסקי היו דורסניות מול הדור הישן של נפילי השחמט כגון וילהלם שטייניץ אותו ניצח +5 -2, מיכאל צ'יגורין +17 -4 =4 (דהיינו 17 ניצחונות, 4 הפסדים וארבע תוצאות תיקו) וג'וזף הנרי בלקברן +6 -2 =2. נגד הדור החדש של השחמטאים המודרניים רשם ינובסקי תוצאות שליליות: זיגברט טאראש +5 -9 =3, פרנק מרשל +28 -34 =18, עקיבא רובינשטיין +3 -5, גזה מארוצי +5 -10 =5ו קרל שלכטר +13 -20 =13. תוצאותיו מול אלופי העולם הוכיחו את עליונותם: מול עמנואל לסקר +4 -25 =7, חוסה ראול קפבלנקה +1 -9 =1 והפסד יותר מתון מול אלכסנדר אלכין +2 -4 =2.

ינובסקי שיחק במהירות רבה והיה טקטיקן טוב, במיוחד היה מסוכן כאשר שיחק עם זוג הרצים. קפבלנקה ניתח חלק ממשחקיו והביע הערצה לינובסקי: "כאשר הוא בכושר הוא אחד מהיריבים המפחידים ביותר שקיימים". במקביל ציין קפבלנקה כי ינובסקי חלש בשלב הסיום וינובסקי אף אמר "אני שונא את שלב הסיום". מרשל אמר "הוא יכול להיות עקשן בצורה קיצונית. ינובסקי מסוגל לפסוע בנתיב הלא נכון בצורה יותר החלטית מכל אדם שפגשתי!"
אדוארד לסקר בספרו "סודות השחמט שלמדתי מאמנים" נזכר שינובסקי היה מהמר כפייתי והיה מסוגל לקחת את הפרס הכספי שזכה בתחרות מונטה קרלו ולהפסיד את כולו בשולחן הרולטה.

לסקר אמר על ינובסקי כי הוא מצטיין בשלב הפתיחה: "תנו לי משחק של ינובסקי במסע העשירי, אני לוקח על עצמי לנצח אותו!"

ינובסקי שיחק בשלושה דו קרבות מול לסקר:

בשנת 1909 קיים ינובסקי דו-קרבות על אליפות העולם מול לסקר שהסתיימו בתוצאה 4–10.
מרכז|ממוזער|550px|דוד ינובסקי - לסקר, אליפות העולם 1909
מרכז|ממוזער|550px|דוד ינובסקי - לסקר, אליפות העולם 1909

בשנת 1910 קיים ינובסקי דו-קרב נוסף על אליפות העולם מול לסקר, לסקר ניצח 9.5-1.5.

מרכז|ממוזער|550px|דוד ינובסקי - לסקר, אליפות העולם 1910

ינובסקי מת ב-15 בינואר 1927 משחפת.

הסתעפות ינובסקי של ההגנה ההודית מכונה על שמו ומאופינת על ידי המסעים 3. פג3 רו5. ינובסקי שיחק אותה לראשונה בשנות ה-20 של המאה ה-20, אך ההסתעפות זכתה לפופולריות רבה רק בשנות ה-80. שחקנים ידועים (בהם אלוף העולם מיכאל טל, בנט לארסן ו) השתמשו בה פעמים רבות. הרעיון המרכזי מאחורי ההסתעפות הוא שעל ידי המסע 3..רו5 מונע השחור מהלבן להשתלט על השטח במרכז על ידי 4. ה4.

הסתעפות ינובסקי

התמודדויות
 שנה  מיקום  המתמודד השני  תוצאה1891  פריז סטניסלאוס סיטנפלד  3.5 מ-5ניצחון1892  פריז סטניסלאוס סיטנפלד  16.5 מ-21ניצחון1893  פריז סטניסלאוס סיטנפלד  3 מ-6תיקו1895  פריז ז'אק מיזס  7 מ-14 תיקו1896  וינה קרל שלכטר  3.5 מ-7 תיקו1896 וינה  שמעון ווינוור  5 מ-7 ניצחון1897 וינה  קארל אוגוסט ואלברודט  5 מ-8 ניצחון1898 ניו יורק  ג'קסון שוואלטר  9 מ-13 ניצחון1899 ניו יורק  פרנק מרשל 3 מ-4 ניצחון1899 ניו יורק  ג'קסון שוואלטר  2 מ-6 הפסד1899 ניו יורק  ג'קסון שוואלטר  2.5 מ-7 הפסד1899 ניו יורק  שמואל ליפשוץ 3.5 מ-5 ניצחון1901 מנצ'סטר  עמנואל לסקר 0.5 מ-2 הפסד1902  קרלסבד קרל שלכטר  2.5 מ-10 הפסד1903 פריז  ז'אן טאובנהאוס 6 מ-8 ניצחון1905 פריז  ז'אן טאובנהאוס 3.5 מ-6 ניצחון1905 פריז  פרנק מרשל 7 מ-17 הפסד1905 פריז  ז'אן טאובנהאוס 4.5 מ-5 ניצחון1908 סירן  פרנק מרשל 6.5 מ-10 ניצחון1909 פריז  עמנואל לסקר 2 מ-4 תיקו1909 פריז  עמנואל לסקר 2 מ-10 הפסד1909 פריז  יאן אסר1 מ-3 הפסד1910 ברלין  עמנואל לסקר 1.5 מ-11 הפסד1912 ביאריץ  פרנק מרשל 2 מ-9 הפסד1916 לקסינגטון  ג'קסון שוואלטר  8 מ-11 ניצחון1916 ניו יורק  צ'ארלס יפה  7 מ-13 ניצחון1916 ניו יורק  פרנק מרשל 2.5 מ-8 הפסד1917 ניו יורק  צ'ארלס יפה  10 מ-14 ניצחון1918 ניו יורק  אוסקר חאייס 9 מ-20 הפסד

 דוגמאות מתוך משחקיו 
 לבן:   דוד ינובסקי     שחור:   עקיבא רובינשטיין  קרלסבד 1907  

 לבן: דוד ינובסקי    שחור:   חוסה ראול קפבלנקה   ניו יורק 1916 
במשחק זה מפגין קפבלנקה שליטה במגוון סגנונות - נסיגת הרץ מ-ו5 ל-ד7, ולאחר מכן סגירתו על ידי ה6, היא דוגמה לרעיון אסטרטגי עמוק שהקדים את זמנו. המעבר של ההתקפה מריכוז באגף המלכה עד למסע ה-26 לריכוז כל הכלים באגף המלך במסע ה-31, הקרבת הרגלי במסע ה-32 באגף המלכה כדי לזכות בכלי שבעה מסעים מאוחר יותר, איומי המט עם הצריחים לקראת סוף המשחק - בקצרה - המשחק מבריק במספר הבטים.

 קישורים חיצוניים 

 תחבולות של דוד ינובסקי,wtharvey.com

 משחקים מוסברים (באנגלית) 
 1911 
 חוסה ראול קפבלנקה מול דוד ינובסקי, 27.2.1911, You Only Get One Chance!   Capablanca vs David Janowski   San Sebastian (1911)

 1914 

  חוסה ראול קפבלנקה מול דוד ינובסקי, 3.5.1914, Unstoppable!   Capablanca vs Janowski   St. Petersburg (1914)

 1916 
 דוד ינובסקי מול  חוסה ראול קפבלנקה,  8.2.1916, Capa's Endgame Lesson   Janowski vs Capablanca  Rice Memorial (1916)

 1918 
 חוסה ראול קפבלנקה מול דוד ינובסקי,  29.10.1918, Congratulations! You Are an Excellent...   Capablanca vs Janowski   New York (1918)
 דוד ינובסקי מול חוסה ראול קפבלנקה,  7.11.1918, When The Strongest Move Just isn't Enough   Janovsky vs Capablanca   New York

 הערות שוליים 

קטגוריה:שחמטאים יהודים בלארוסים
קטגוריה:שחמטאים יהודים פולנים
קטגוריה:שחמטאים יהודים צרפתים
קטגוריה:צרפתים שנפטרו משחפת
קטגוריה:ילידי 1868
קטגוריה:נפטרים ב-1927